Imtella' Lulju 9, 2020 - Aġġornata 9 Ta' Lulju, 2020 11:46am Malta ġiet ippremjata b' Connoisseur Circle Hospitality Award bħala l-aqwa destinazzjoni kulturali din is-sena. It-tim tal-Awtorità Maltija għat-Turiżmu fil-Ġermanja rċieva l-unur tal-Cultural Getaway of the Year 2020, bħala l-aħjar destinazzjoni għal min qed ifittex vaganza kulturali qasira u lussuża. Kull sena l-Connoisseur Circle; rivista tal-ivjaġġar lussuż, tippremja l-aqwa lukandi, cruise liners, linji tal-ajru u destinazzjonijiet fi 15-il kategorija differenti. Ir-rebbieħa jintagħżlu minn ġurija magħmula minn ġurnalisti tal-ivjaġġar u esperti fl-industrija.